Бағдарламалық қамтамасыз етудің техникалық сипаттамасы

Тренажерді бағдарламалық қамтамасыз ету 3D форматында жауынгерлік жағдайды бейнелеуі қажет және оқушыларға онлайн оқыту мүміндігін ұсынуы қажет. Оқушылардың бірінші және үшінші адам ретінде виртуальды персонажды басқара отырып, оқытушының (сабақ жетекшісінің) тапсырмаларын орындау, үлгісін жасап шығарған полигон бойынша қозғалуға, қару-жарақ және техниканы қолдануға мүмкіндігі болулары қажет.
Тренажер оқушыларды командирдің, бөлімше жауынгерінің және жауынгерлік машина экипажының жауынгерлік дағдыларына үйрету үшін көп пайдаланушы виртуалды жаттығу ортасы форматында жүзеге асырылуы тиіс. Бағдарламалық жасақтама келесі талаптарға сай болуы керек:

БАҒДАРЛАМАЛЫҚ ҚАМТАМАСЫЗ ЕТУ ҚҰРЫЛЫМЫ
Бағдарламалық қамтамасыз етудің 100% қазақстандық мазмұны бар. 
Жүйе келесі модульдерден тұрады:
1) Жеке сабақтар
Модуль білім алушыларға сабақтардың тақырыптары бойынша өз бетінше (дербес) дайындық жүргізуге мүмкіндік береді.

2) Бақылау тестілері
Модуль тестілеу форматында тестілеу нәтижелерін деректер базасында сақтаумен бақылау кесінділерін өткізуге мүмкіндік береді. 
3) Интерактивті анықтамалық
Анықтама симуляторда қолданылатын қару-жарақ пен техникамен танысуға, тактикалық-техникалық сипаттамаларды зерделеуге мүмкіндік береді.
4) Жағдай редакторы
Жағдай редакторы жүйе әкімшілігіне жүйедегі бар жергілікті жердің типтерін және объектілерін қолданумен өзінің жеке тактикалық жағдайын құруға мүмкіндік береді.

ФУНКЦИОНАЛДЫҚ МҮМКІНДІКТЕРІ:
Жер
Симулятор жердің әртүрлі түрлерін қамтиды, жерде оған тән өсімдіктер бар, бұл ретте жер мен объектілердің түстік гаммасы нақты түстер мен контрастқа сәйкес келеді. 

Қару-жарақ 
Симуляторда ұсынылған қару-жарақ нақты қарудың тактикалық-техникалық сипаттамаларын, баллистикасын және оқ-дәрілердің зақымдау әсерін ескереді. Оптикалық бақылау және көздеу аспаптарының көздеу торлары бейнеленетін объектілердің бұрыштық өлшемдерін беруді қоса алғанда, нақтыларға сәйкес орындалады.




Техника
Әскери техника қару-жарақты, экипажды орналастыруды, броньды қорғауды, еңсерілетін кедергілердің жылдамдығы мен габариттерін қоса алғанда, Қазақстан Республикасының мотоатқыштар бөлімшелерінің қарулануында тұрған нақты үлгілерді модельдейді.

Топография
Пайдаланушының жергілікті жердің топографиялық жоспарын шаршы тор масштабта қарау мүмкіндігі бар. Әрекет режимінде пайдаланушының дүние жақтарды және азимутты (компас модулі) анықтау мүмкіндігі бар. 
Байланыс 
Жүйе қосымша бағдарламаларды орнатпай-ақ, қатысушылар арасында дауыстық байланыс орната алуы керек.

Сабақ тақырыптары 
1. Әскери топография: 
- компастың және жергілікті белгілердің көмегімен дүние жақтарын анықтау;
- магниттік азимут ұғымы, компастың көмегімен азимутты анықтау;
- жерде азимут бойынша қозғалыс;
- жергілікті жерге бағдарлау, орналасқан жерін анықтау. 
2. Атыс даярлығы: 
АК-74 автоматынан атуға дайындық және ату;
РПГ-7 граната атқыштан атуға дайындық және ату;
СВД винтовкасынан атуға дайындық және ату;
ПК пулеметінен атуға дайындық және ату;
ЖЖМ-2 қару-жарағы.
3. Тактикалық дайындық: 
- қорғаныстағы бөлімше;
- шабуылдағы бөлімше;
- бақылаушы сарбаз.
4. ҰҰА
Барлау жүргізу үшін квадрокоптерді қолдану
Үлгіленетін қару-жарақ пен жабдықтардың тізімі
Атыс қаруы: АК-74М, РПК-74, ПСО-1 көздеуімен СВД, ПГО-7В көздеуімен РПГ-7,  ПКМ, АК-74СУ. 
Бақылау және барлау аспаптары: БПЦ-8х32 дүрбі 
Брондалған техника:
БМП-2, БТР-82А.
ИНТЕРФЕЙСКЕ ТАЛАПТАР:
Жүйенің интерфейсі түсінікті және ыңғайлы болуы тиіс, графикалық элементтермен көп жүктелмеген болуы тиіс және экрандық формалардың тез бейнеленуін қамтамасыз етуі қажет. Навигациялық элементтер пайдаланушыға ыңғайлы түрде орындалуы тиіс. Интерфейс қазіргі заманғы эргономикалық талаптарға сәйкес болуы тиіс және жүйенің негізгі функцияларына ыңғайлы рұқсатты қамтамасыз етуі тиіс.
Пайдаланушының интерфейсі «тышқан» типіндегі манипуляторды артық басымдылықпен қолдануына және мобильді құрылғылардың сенсорлық экрандарымен жұмыстарға есептелуі тиіс, яғни жүйені басқару экрандық мәзірді, түймелерді, белгілерді және т.б. элементтерді теру көмегімен жүзеге асырылуы тиіс. Іске қосу клавиатурасы бастысы, экрандық форманың мәтіндік және сандық алаңдарды толтыру немесе редакциялау кезінде пайдалануы тиіс.




